Държавен вестник, бр. 10, 2021 г., стр. 60

СТР.  60	
Д Ъ Р Ж А В Е Н  В Е С Т Н И К 	
БРОЙ  10
(3) Централната компютърна система до­
пуска участника да изтегли всички средства 
по своята игрална сметка.
(4) Централната компютърна система 
предоставя на участника ясна и изчерпа­
телна информация относно ограниченията 
при теглене на средства и достъп до такива 
във връзка с тегленето им. В случай че има 
разминаване във времето между тегленето 
на средства и отразяването му по игралната 
сметка на участника, което забавя достъпа 
на участника до тези средства, той следва да 
бъде информиран по ясен и подробен начин 
за това, преди да извърши ново теглене.
(5) Централната компютърна система 
уведомява участника за размера на таксите, 
които организаторът налага при депозиране 
или теглене на парични средства.
Чл. 10. (1) Централната компютърна сис­
тема отразява незабавно в игралната сметка 
на участника направения залог в играта.
(2) Централната компютърна система не 
допуска залог в игра, който би довел до от­
рицателно салдо на участника.
(3) Централната компютърна система за­
хранва незабавно игралната сметка на участ­
ника с всички негови печалби.
(4) Централната компютърна система 
генерира доклади, в които ясно са указани 
прехвърлянията на средства между игралната 
сметка и игрите на всеки участник.
Чл. 11. (1) Централната компютърна сис­
тема предоставя ясна и точна информация на 
участниците относно причините, сроковете, 
условията и ограниченията, които са прило­
жими във връзка с всички корекции, бонуси и 
действия, отразяващи се по игралната сметка.
(2) Причините, сроковете, условията и 
ограниченията по ал. 1 трябва да са ясно 
разписани в правилата на организатора, 
утвърдени съгласно чл. 17, ал. 1, т. 4 от ЗХ. 
(3) Централната компютърна система не 
допуска извършването на прехвърляния на 
парични средства между игрални сметки.
(4) Централната компютърна система 
съхранява информация за всички корекции, 
бонуси и действия, отразяващи се по игралната 
сметка, като информацията подлежи на одит 
на информационната сигурност.
Чл. 12. (1) Данните, съхранявани в ЦКС, 
съответно на контролния локален сървър 
съгласно тази глава, трябва да бъдат съхра­
нявани във вида, в който са създадени, за 
срок 10 години.
(2) Централната компютърна система съх­
ранява информация за профилите на участ- 
ниците и въз основа на тази информация ге­
нерира доклади за активността на участника 
в системата.
Г л а в а  т р е т а
ТЕХНИЧЕСКИ И ФУНКЦИОНАЛНИ ИЗ­
ИСКВАНИЯ КЪМ ЦЕНТРАЛНАТА КОМ­
ПЮТЪРНА СИСТЕМА ПО ОТНОШЕНИЕ 
НА ИГРАЛНИЯ СОФТУЕР 
Чл. 13. (1) Игралният софтуер при онлайн 
залаганията и игрите чрез други електронни 
съобщителни средства, както и всяка нова 
версия на софтуера преди въвеждането му в 
експлоатация трябва да са вписани в регис­
търа по чл. 20, ал. 2 от ЗХ след проведени 
изпитвания от вписана в регистъра по чл. 20, 
ал. 1, т. 4 от ЗХ лаборатория.
(2) Игралният софтуер трябва да позволя­
ва участие в игрите само ако са изпълнени 
условията по глава втора.
Чл. 14. (1) Игралният софтуер:
1. създава в участниците реалистични очак­
вания относно шансовете им за печалба чрез 
точно представяне на всички резултати и/или 
събития, на които се основават игрите; бонус 
игрите предоставят възможност за печалби по 
начин, който не създава впечатление в участ- 
ниците, че шансът за печалба е по-голям от 
шанса за печалба в игрите със залози;
2. показва недвусмислено на участника дали 
може да повлияе на изхода от играта/игрите; 
3. осигурява провеждане на игрите съглас­
но правилата, утвърдени на основание чл. 17, 
ал. 1, т. 4 от ЗХ. 
(2) Игралните условия и правила за всяка 
хазартна игра трябва да са подробно описа­
ни в правилата на организатора, утвърдени 
съгласно чл. 17, ал. 1, т. 4 от ЗХ. Правилата 
на играта трябва да са достъпни за участни­
ка посредством същата среда и на същото 
място, използвано за провеждане на игрите. 
Централната компютърна система трябва да 
изисква от участника изричното приемане на 
правилата на играта, които не могат да бъдат 
променяни в рамките на една игрална сесия.
(3) За игрите, при които залогът се осъщест­
вява чрез електронно съобщително средство, 
правилата следва да са достъпни на интер­
нет страницата на организатора, към която 
организаторът препраща при регистрация, и 
участникът потвърждава, че се е запознал с 
тях преди извършване на залога.
Чл. 15. Игралният софтуер трябва да от­
говаря на следните изисквания:
1. да осигурява възвръщаемост от не по-
малко от 80 на сто от общата сума на залозите 
при виртуалните игрални автомати;
2. да ограничава автоматично броя на иг­
ралните места на виртуалната игрална маса 
или виртуалния игрален автомат в зависимост 
от броя на едновременните игрални сесии, 
заявени от организатора в искането за изда­
ване на лиценз;